Staapel

Staapel on veepinnast kõrgemal asuv ehitatava või remonditava laeva seismise lahtine koht kuival.Mereleksikon. Tallinn, 1996. Lk 398 Harilikult on see pikemaajaliselt eraldatud koht,
kus hilisem sõiduki kohene kasutuselevõtt on võimalik ilma pikka maismaatransporti kasutamata. Staapel võib olla kaetud ellinguga. Kui staapel asub veepinnast madalamal, nimetatakse seda dokiks.

Kaldstaapel
Harilikult on staapel veekogu poole kaldu plaat või platvorm, kust laev lastakse vette piki slippi. Laevade asetuse järgi kaldstaaplil eristatakse piki-(laev asetseb staaplil piki kallet) ja põikstaapleid (laev asetseb staaplil risti kallet).

Horisontaalstaapel
Staapel võib olla ka horisontaalne plaat või platvorm, kust laev tõstetakse vette kraana või mõne muu tõstukiga.

Vaata ka
Laevaehitus
Laevatehas

Viited

Kirjandus
Mereleksikon. Tallinn, 1996. Lk 398

Kategooria:Ehitus
Kategooria:Laevaehitus

ru:Стапель (судостроение)